Príloha č. 1 k Uzneseniu č. 10/2023 zo dňa 20.04.2023

**SÚŤAŽNÉ PODMIENKY**

k Obchodnej verejnej súťaži (OVS) na predaj stavebných pozemkov v lokalite POD VINOHRADMI v k.ú. Močidľany

**I.**

**Vyhlasovateľ: Obec Popudinské Močidľany**

v zastúpení: Mgr. Dana Žúrková, starostka obce Popudinské Močidľany

sídlo: Popudinské Močidľany č. 56, 908 61 Popudinské Močidľany

IČO: 00309834

bankové spojenie: Prima banka, a.s. pobočka Skalica

číslo účtu: IBAN SK10 5600 0000 0026 8110 6001

BIC kód banky: KOMASK2X

**II.**

**Predmetom predaja sú stavebné pozemky**

|  |  |  |  |  |  |
| --- | --- | --- | --- | --- | --- |
| **Pozemok****číslo** | **Parcelné číslo** | **Druh** **pozemku** | **Katastrálne** **územie** | **Výmera** **pozemku** **v m2** | **Minimálna kúpna** **cena za pozemok v €** |
| 1. | 1556/13 | Orná pôda | Močidľany | 765 | 115.300  |

**III.**

**Súťažné podmienky**

Účastník súťaže:

1. Do konca lehoty na podávanie návrhov zloží na účet vyhlasovateľa (uvedený v bode I. tohto dokumentu) finančnú zábezpeku – 50% z minimálnej celkovej ceny príslušného pozemku, inak nebude súťažný návrh do súťaže zahrnutý. Ako variabilný symbol pri platbe uviesť číslo parcely.
2. Ponúkne kúpnu cenu minimálne **20,00 €/m2** za pozemok.

1. Predloží doplnený, prípadne zmenený a podpísaný návrh kúpnej zmluvy (príloha č. 2). Zmenami nie je možné meniť ustanovenia určené v súťažných podmienkach. Doplnenie a zmeny treba označiť iným druhom písma, farebne.
2. Zaplatí kúpnu cenu pri podpise kúpnej zmluvy zmluvnými stranami, pred podaním zmluvy na vklad do KN, inak má vyhlasovateľ právo odstúpiť od zmluvy, v tomto prípade zábezpeka prepadne v prospech vyhlasovateľa.

-2-

1. Stavbu rodinného domu zrealizuje v súlade so schváleným územným plánom obce, resp. v zmysle územnoplánovacej informácie (rodinné domy typu bungalov).
2. Začne so stavbou rodinného domu do troch rokov odo dňa nadobudnutia pozemku (deň vydaného rozhodnutia o povolení vkladu kúpnej zmluvy Okresným úradom Skalica, katastrálnym odborom).
3. Stavbu rodinného domu skolauduje do 3 rokov od právoplatnosti stavebného povolenia.
4. Uhradí správny poplatok spojený s vkladom vlastníckeho práva do katastra nehnuteľností.
5. V prípade nedodržania odseku 6) tohto bodu III. sa kupujúci zaväzuje na vlastné náklady zabezpečiť prevod vlastníckeho práva nehnuteľnosti špecifikovanej v čl. II. týchto podmienok v prospech Obce

Popudinské Močidľany za kúpnu cenu, z ktorej bude odpočítaná finančná zábezpeka uvedená v čl. III. ods. 1) týchto podmienok.

1. Nový majiteľ nemá právo predať stavebný pozemok, alebo rozostavaná stavbu tretej osobe bez písomného súhlasu Obce Popudinské Močidľany. Toto právo bude zriadené v kúpnej zmluve formou predkupného práva.

**IV.**

**Ostatné podmienky OVS**

1. Vybranému účastníkovi súťaže bude výška finančnej zábezpeky započítaná do kúpnej ceny.
2. V prípade zmarenia súťaže (nezaplatenie kúpnej ceny vybraným účastníkom súťaže podľa podmienok OVS) zložená finančná zábezpeka prepadne v prospech vyhlasovateľa.
3. Neúspešným účastníkom súťaže bude finančná zábezpeka vrátená najneskôr do 15 dní odo dňa vyhodnotenia OVS. V prípade zrušenia súťaže bude finančná zábezpeka vrátená najneskôr do 15 dní odo dňa vyhodnotenia obchodnej verejnej súťaže k predmetom predaja.
4. Súťažný návrh musí byť spracovaný v slovenskom jazyku a musí obsahovať:
* Vyplnený a podpísaný návrh kúpnej zmluvy – príloha č. 2
* Sprievodný list – príloha č. 3
1. Súťažný návrh podľa stanovených súťažných podmienok bude podaný písomne na adresu: Obec Popudinské Močidľany, č. 56, 908 61 Popudinské Močidľany, v zalepenej obálke s výrazným označením „OVS – pozemok č.1, alebo 2, alebo 3, alebo 4, IBV Pod vinohradmi – II. etapa – neotvárať!“
2. Lehota na predkladanie návrhov končí dňa **05.05.2023 o 12.00 hod.**
3. Otváranie obálok a vyhodnotenie súťažných návrhov OVS sa uskutoční dňa pri najbližšom zasadnutí obecného zastupiteľstva po termíne lehoty na predkladanie návrhov. Pri otváraní obálok so súťažnými návrhmi môžu byť prítomní aj účastníci OVS. Pri otváraní obálok bude zverejnené meno záujemcu a ponúknutá cena.
4. Výsledok vyhodnotenia súťaže bude oznámený účastníkom písomnou správou odoslanou najneskôr do 15 dní odo dňa vyhodnotenia OVS.
5. Predložené návrhy nemožno meniť a dopĺňať len v lehote stanovenej na predkladanie návrhov.

- 3 -

1. Vyhlasovateľ si vyhradzuje právo odmietnuť všetky predložené návrhy alebo zrušiť súťaž, ak sa zmenia podmienky odo dňa vyhlásenia OVS.
2. Vyhlasovateľ neuhrádza účastníkom súťaže náklady spojené s ich účasťou v tejto OVS.
3. Víťazná ponuka bude predložená na schválenie Obecnému zastupiteľstvu v Popudinských Močidľanoch. Po schválení zmluvného prevodu ObZ a po podpísaní zmluvy zmluvnými stranami a uhradení zvyšnej kúpnej ceny za predmetný pozemok predávajúci podá návrh na vklad vlastníckeho práva do KN pre kupujúceho.
4. Technické informácie o predmete predaja poskytne Obecný úrad Popudinské Močidľany č. 56, 908 61 Popudinské Močidľany, alebo na elektronickej pošte starosta@popudinskemocidlany.sk, resp. na tel. čísle 034/6682766. Obhliadku predmetu predaja je možné dohodnúť na uvedenom telefónnom čísle alebo elektronickou poštou.

**V.**

**Kritériá pre posudzovanie súťažných návrhov**

1. Kritériom pre posudzovanie súťažných návrhov je najvyššia ponúknutá cena.
2. V prípade, že bude viac rovnakých ponúk, bude rozhodovať o novom nadobúdateľovi nehnuteľnosti žreb.

**Prílohy k súťažným podmienkam OVS:**

1. Návrh kúpnej zmluvy a zmluvy o zradení predkupného práva
2. Sprievodný list

V Popudinských Močidľanoch 20.04.2023

 Mgr. Dana Žúrková

 starostka obce